**Майк Пампеа** (англ.: Michael Richard Pompeo; нар. 30 снежня 1963, Оранж, Каліфорнія, ЗША) — амерыканскі дзяржаўны дзеяч, дыпламат. Дзяржаўны сакратар ЗША з 26 красавіка 2018 года па 26 студзеня 2021 года.

Дырэктар Цэнтральнага разведвальнага ўпраўлення з 23 студзеня 2017 года па 26 красавіка 2018 года. Быў прадстаўніком штата Канзас ў кангрэсе (2011—2017) і з’яўляецца сябрам руху чаявання ў Рэспубліканскай партыі.

У пачатку лютага 2020 года наведаў Беларусь з рабочым візітам, падчас якога сустрэўся з вышэйшымі службовымі асобамі дзяржавы, а таксама ўшанаваў памяць Тадэвуша Касцюшкі.

Біяграфія
---------

Нарадзіўся ў сям’і амерыканца італьянскага паходжання. Яго прадзед Карла Пампеа і прабабуля Адэліна Толіс нарадзіліся ў італьянскім горадзе Пачэнтра (вобласць Абруцца) ды перасяліліся ў ЗША ў 1899 і 1900 гадах. У 1982 годзе скончыў Лос-Амігаскую школу ў Фаўнтэйн-Велі (акруга Орандж, штат Каліфорнія), дзе гуляў у баскетбольнай дружыне нападнікам. У 1986 годзе скончыў Ваенную акадэмію ЗША ў Уэст-Поінце (штат Нью-Ёрк) па спецыяльнасці кіраванне ў інжынернай справе ды быў лепшым у класе паводле паспяховасці. У 1986—1991 гадах служыў у Войску ЗША ў Заходняй Германіі. У якасці афіцэра 7-га кавалерыйскага палка 4-й пяхотнай дывізіі даслужыўся да капітана. У 1994 годзе атрымаў званне доктара права ў Гарвардскай школе права (Кембрыдж, штат Масачусетс). У дактарантуры працаваў адным з 78 рэдактараў «Гарвардскага часопіса права і публічнай палітыкі» і 81-мясцовай радзе рэдактараў «Гарвардскага агляду права». Пасля працаваў праўнікам у Вашынгтоне на ТАА «Уільямс і Коналі». У 1998 годзе разам з 3-ма былымі аднакурснікамі скупіў 3-х вытворцаў самалётных дэталяў ва Уічыце (штат Канзас) і аднаго ў Сент-Луісе (штат Місуры), якія злучыў у прадпрыемства «Тэер». Каля 20 % сродкаў на скупку забяспечылі мясцовае прадпрыемства «Промыслы Коўка», даласкае «Кардынальныя ўкладанні» (штат Тэхас) і «Бейн і кампанія» (Бостан, штат Масачусетс). У 2006-м прадаў долю ў прадпрыемстве давернаму фонду «Хайлэнд» (Далас) і стаў кіраўніком «Сентры Інтэрнэшнл», дзе «Промыслы Коўка» таксама мелі долю. У 2007—2009 гадах быў дыяканам прэсвітэрыянскай царквы і настаўнікам у нядзельнай школе.

Дзяржаўная дзейнасць
--------------------

У 2010 годзе абраўся дэпутатам ад Рэспубліканскай партыі ў Палату прадстаўнікоў ЗША па 4-й акрузе штата Канзас. У якасці перадбывабарчага ахвяравання атрымаў $80 000 ад «Промыслаў Коўка». У 2012, 2014 і 2016 гадах перавыбіраўся дэпутатам Палаты прадстаўнікоў ЗША, дзе працаваў у Пастаянным камітэце па выведцы і Сталым камітэце па энергіі і гандлі. У Кангрэсе ЗША належаў да фракцыі канстытуцыяналістаў і браў удзел у руху чаявання ў складзе Рэспубліканскай партыі. 23 студзеня 2017 годзе заняў пасаду кіраўніка Цэнтральнага разведвальнага ўпраўлення ЗША. У лютым 2017 года наведаў Турцыю, дзе дамовіўся з прэзідэнтам Рэджэпам Эрдаганам пра супольныя захады супраць Ісламскай дзяржавы ў Сірыі. Таксама ў лютым наведаў Саудаўскую Аравію, дзе ўзнагародзіў спадкаемнага прынца Мухамеда ібн Наіфа медалём Джорджа Тэнета. 1 красавіка 2018 года наведаў Паўночную Карэю, дзе перамовіў з вярхоўным правадыром Кім Чэн Ынам для падрыхтоўкі сустрэчы з прэзідэнтам ЗША ў Сінгапуры 12 чэрвеня. 26 красавіка 2018 года заняў пасаду дзяржаўнага сакратара ЗША. У жніўні 2018 года падзякаваў саудаўскаму спадкаемнаму прынцу Мухамеду ібн Салману за падтрымку ў паўночна-ўсходняй Сірыі. 23 студзеня 2019 года абвясціў аб прызнанні Хуана Гуайды ў якасці выканаўцы абавязкаў прэзідэнта Венесуэлы. У лістападзе 2019 года паведаміў, што ўрад ЗША перастаў разглядаць ізраільскія паселішчы на Заходнім беразе ракі Іардан ў якасці парушэння міжнароднага права.

* Сустрэча з паўночнакарэйскім правадыром Кім Чэн Ынам (1 красавіка 2018 г. Пхэньян)Сустрэча з паўночнакарэйскім правадыром Кім Чэн Ынам (1 красавіка 2018 г. Пхэньян)
* З ізраільскім прэм'ерам Беньямінам Нетаньяху (29 красавіка 2018 г. Тэль-Авіў)З ізраільскім прэм'ерам Беньямінам Нетаньяху (29 красавіка 2018 г. Тэль-Авіў)
* З саудаўскім спадкаемным прынцам Мухамедам ібн Салманам (16 кастрычніка 2018 г. Рыяд)З саудаўскім спадкаемным прынцам Мухамедам ібн Салманам (16 кастрычніка 2018 г. Рыяд)
* На інаўгурацыі бразільскага прэзідэнта Жаіра Балсанару (1 студзеня 2019 г. Бразіліа)На інаўгурацыі бразільскага прэзідэнта Жаіра Балсанару (1 студзеня 2019 г. Бразіліа)

### Беларусь

Асноўны артыкул: **Амерыканска-беларускія адносіны**
1 лютага 2020 года ў мінскім Палацы Незалежнасці дзяржаўны сакратар ЗША Майкл Пампеа сустрэўся з Аляксандрам Лукашэнкам. Пампеа заявіў, што пасля 12-гадовага перапынку ўрад ЗША прызначыць пасла ў Беларусі, «каб амерыканскія прадпрыемствы былі тут». Таксама ён ухваліў супрацу з урадам Беларусі ў змаганні супраць тэрарызму. Перад гэтым А. Лукашэнка згадаў, што ў бытнасць Пампеа кіраўніком Цэнтральнага разведвальнага ўпраўлення ЗША (2017—2018) *«на мяжы з Беларуссю разам затрымалі злачынцаў, якія перамяшчалі цераз мяжу ядзерныя матэрыялы ў бок Захаду»*. Дзяржсакратар ЗША адзначыў падпісанне ўрадам Беларусі дагавораў з Міністэрствам абароны ЗША, Федэральным бюро расследаванняў і Упраўленнем па барацьбе з наркотыкамі пры Мінюсце ЗША. Ён заўважыў: *«Гэта палепшыць сумесную працу ў такіх галінах, як бяспека межаў, кібербяспека, барацьба з незаконным абарачэннем наркотыкаў»*. За зачыненымі дзвярыма прайшлі перамовы наконт уступлення Беларусі ў Сусветную гандлёвую арганізацыю.

Зноскі
------

1. ↑
2. 1 2  Biographical Directory of the United States Congress — GPO, 1903.<a href='https://wikidata.org/wiki/Track:Q1150348'></a><a href='https://wikidata.org/wiki/Track:Q2928358'></a>
3. ↑
4. ↑  *Марыя Дадалка.* «Вы прыехалі ў нармальную краіну, дзе жыве нармальны народ, і краіна гатова працаваць на стабільнасць і мір» // *Звязда* : газета. — 4 лютага 2020. — № 22 (29136). — С. 1, 2. — ISSN 1990-763x.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Майк Пампеа
* Біяграфія Архівавана 9 красавіка 2019.. CIA. (англ.)
* Майкл Пампеа на Curlie. (англ.)

| ⛭Дзяржаўныя сакратары ЗША Злучаныя Штаты Амерыкі |
| --- |
| 1—10 | 
* Томас Джэферсан
* Эдмунд Рэндальф
* Цімаці Пікерынг
* Джон Маршал
* Джэймс Мэдысан
* Роберт Сміт
* Джэймс Манро
* Джон Квінсі Адамс
* Генры Клей
* Марцін Ван Бюрэн

 |  |
| 11—20 | 
* Эдвард Лівінгстан
* Луіс Мак-Лейн
* Джон Форсайт
* Дэніэл Уэбстэр
* Абель Апшэр
* Джон Кэлхун
* Джэймс Б’юкенен
* Джон Клейтан
* Дэніэл Уэбстэр
* Эдвард Эверэт

 |
| 21—30 | 
* Уільям Марсі
* Льюіс Кас
* Джэрэмая Блэк
* Уільям Сьюард
* Эліяху Уошберн
* Гамільтан Фіш
* Уільям Эвартс
* Джэймс Блейн
* Фрэдэрык Фрэлінгуйсен
* Томас Баярд

 |
| 31—40 | 
* Джэймс Блейн
* Джон Фостэр
* Уолтэр Грышам
* Рычард Олні
* Джон Шэрман
* Уільям Дэй
* Джон Хэй
* Эліу Рут
* Роберт Бэкан
* Філандэр Нокс

 |
| 41—50 | 
* Уільям Браян
* Роберт Лансінг
* Бейнбрыдж Колбі
* Чарлз Х’юз
* Фрэнк Келаг
* Генры Стымсан
* Кордэл Хал
* Эдвард Стэцініус
* Джэймс Бірнс
* Джордж Маршал

 |
| 51—60 | 
* Дзін Ачэсан
* Джон Далес
* Крысціян Гертэр
* Дзін Раск
* Уільям Роджэрс
* Генры Кісінджэр
* Сайрус Вэнс
* Эдмунд Маскі
* Аляксандр Хэйг
* Джордж Шульц

 |
| 61—70 | 
* Джэймс Бейкер
* Лоўрэнс Іглбергер
* Уорэн Крыстафер
* Мадлен Олбрайт
* Колін Паўэл
* Кандаліза Райс
* Хілары Клінтан
* Джон Керы
* Рэкс Тылерсан
* Майк Пампеа

 |
| 71—80 | 
* Энтані Блінкен

 |

|  |  |
| --- | --- |
| ⚙️   У сацыяльных сетках | Facebook (англ.) · Facebook · X (англ.) · X (англ.) |
| Фота, відэа і аўдыё | Instagram · YouTube (англ.) |
| Тэматычныя сайты | Internet Movie Database · КиноПоиск |
| Слоўнікі і энцыклапедыі | Вялікая нарвежская · Вялікая расійская (навукова-адукацыйны партал) · Notable Names Database · OpenSanctions |
| Генеалогія і некрапалістыка | Geni.com |
| Нарматыўны кантроль | GND: 1147681392 · GTAA: 1710749 · ISNI: 0000 0004 9856 1219 · LCCN: no2017127145 · VIAF: 6425150749018716420002 |